aronstav
Store norske leksikon,Biologi,Planteriket,Dekkfrøete planter,Tofrøbladete planter,Kurvplanteordenen,Klokkefamilien,Klokkeslekta
Aronstav er en plante i klokkefamilien som opprinnelig vokser i Sør-Europa fra Italia til vestlige Balkan. Arten er kortlevet flerårig eller toårig idet den blomstrer kun en gang.
Blomstring og pollinering Etter spiring dannes det en rosett av blader og blomstring vil skje neste sommer om bladrosetten har nådd en kritisk størrelse, hvis ikke vil blomstring utsettes til en seinere sesong. Ved blomstring dannes det en inntil to meter høye stengel med tallrike lysblå klokkeblomster. Aronstav er trolig sjølfertil og vil kunne sjølpollinere ved for lite insektbesøk. Bruk Dette er en art som brukes som prydplante og det finnes en rekke sorter og varianter i handelen med blomsterfarge fra hvit til mørk blå. Navn Det norske navnet på planta henspiller på Bibelens Aron. Imidlertid har dette navnet også vært brukt om arter i slekta munkehette.